CELEX: 62011CA0539
Language: hr
Date: 2013-09-26 00:00:00
Title: Predmet C-539/11: Presuda Suda (četvrto vijeće) od 26. rujna 2013. (zahtjev za prethodnu odluku Consiglio di Giustizia Amministrativa per la Regione siciliana — Italija) — Ottica New Line di Accardi Vincenzo protiv Comune di Campobello di Mazara (Članci 49. UFEU-a i 56. UFEU-a — Sloboda poslovnog nastana — Javno zdravlje — Optičari — Regionalno zakonodavstvo koje otvaranje novih optičarskih radnji uvjetuje dobivanjem odobrenja — Demografska i geografska ograničenja — Opravdanost — Sposobnost postizanja željenog cilja — Dosljednost — Razmjernost)

23.11.2013   
            
            
               HR
            
            
               Službeni list Europske unije
            
            
               C 344/13
            
         Presuda Suda (četvrto vijeće) od 26. rujna 2013. (zahtjev za prethodnu odluku Consiglio di Giustizia Amministrativa per la Regione siciliana — Italija) — Ottica New Line di Accardi Vincenzo protiv Comune di Campobello di Mazara
   (Predmet C-539/11) (1)
   
   (Članci 49. UFEU-a i 56. UFEU-a - Sloboda poslovnog nastana - Javno zdravlje - Optičari - Regionalno zakonodavstvo koje otvaranje novih optičarskih radnji uvjetuje dobivanjem odobrenja - Demografska i geografska ograničenja - Opravdanost - Sposobnost postizanja željenog cilja - Dosljednost - Razmjernost)
   2013/C 344/20
   Jezik postupka: talijanski
   
      Sud koji je uputio zahtjev
   
   Consiglio di Giustizia Amministrativa per la Regione siciliana
   
      Stranke glavnog postupka
   
   
      Tužitelj: Ottica New Line di Accardi Vincenzo
   
      Tuženik: Comune di Campobello di Mazara
   
      Uz sudjelovanje: Fotottica Media Visione di Luppino Natale Fabrizio e C. s.n.c.
   
      Predmet
   
   Zahtjev za prethodnu odluku — Consiglio di Giustizia Amministrativa per la Regione siciliana — Tumačenje članaka 49. i 56. UFEU-a te članka 2. stavka 2. točke f) kao i članka 4. stavci 8. i 15. Direktive Europskog parlamenta i Vijeća 2006/123/EZ od 12. prosinca 2006., o uslugama na unutarnjem tržištu (SL L 376, str. 36.) — Regionalno zakonodavstvo koje izdavanje odobrenja za otvaranje novih optičarskih radnji uvjetuje s jedne strane otvaranjem samo jedne radnje na svakih 8 000 stanovnika, te, s druge strane, udaljenošću od najmanje 300 metara u odnosu na postojeće optičarske radnje — Ograničavanje slobode pružanja usluga — Neotklonjivi razlozi općeg interesa — Zaštita zdravlja — Razmjernost
   
      Izreka
   
   Članak 49. UFEU-a treba tumačiti na način da se isti ne protivi regionalnom zakonodavstvu, kakvo je ono iz glavnog postupka, a kojim se određuju ograničenja za izdavanje odobrenja za otvaranje novih optičarskih radnji, propisujući da:
   
               —
            
            
               se u svakoj geografskoj zoni načelno može otvoriti jedna optičarska radnja na svakih 8 000 stanovnika, i
            
         
               —
            
            
               svaka nova optičarska radnja načelno mora poštovati minimalnu udaljenost od 300 metara u odnosu na već postojeće optičarske radnje,
            
         pod uvjetom da nadležne vlasti primjereno koriste ovlasti dane im navedenim zakonodavstvom, pridržavajući se transparentnih i objektivnih kriterija, s ciljem da na sustavan i dosljedan način ostvare ciljeve koji se tim zakonodavstvom žele ostvariti, a koji smjeraju na zaštitu javnog zdravlja na cjelini danog područja, što je sve dužan provjeriti nacionalni sudac.
   
      (1)  SL C 370, 17.12.2011.